Α.Ο. Αιγάλεω (πετοσφαίριση γυναικών)

Το τμήμα πετοσφαίρισης γυναικών του Α.Ο. Αιγάλεω ιδρύθηκε το 1982. Εχει έδρα το κλειστό Δημοτικό Γυμναστήριο «Σταύρος Βενέτης», χωρητικότητας 1.200 θέσεων.

Από τις τάξεις του Αιγάλεω πέρασαν οι διεθνείς παίκτριες Έλενα Μιλεντίγιεβιτς - Αλιφιέρη (αδελφή του διεθνή καλαθοσφαιριστή Ιάκωβου Μιλεντίγιεβιτς και Μιρέλλα Χαραλαμποπούλου (αδελφή του επίσης διεθνή μπασκετμπολίστα Βασίλη Χαραλαμπόπουλου).

## Ιστορία
### Η πορεία τα πρώτα χρόνια
Το τμήμα γυναικείας πετοσφαίρισης του Αιγάλεω Α.Ο. ιδρύθηκε το 1982 ύστερα από πρωτοβουλία του αθλητή του ανδρικού, αντίστοιχου τμήματος, Γιώργου Γκανά, που ήταν και ο πρώτος προπονητής του. Τις περιόδους 1985-86  και 1986-87 αγωνίσθηκε στη Β΄κατηγορία Κέντρου . Μετά από 7 χρόνια (1994) το τμήμα κατέκτησε την άνοδό του για την Α2 κατηγορία γυναικών, που ήταν και η κορυφαία επιτυχία, έως τότε. Σημαντικοί άλλοι προπονητές που είχαν την τεχνική ευθύνη του τμήματος γυναικών ήταν, επίσης, ο Σταύρος Νάτσης, η Πόπη Καλλή και η -σημερινή προπονήτρια από το 2009/10- Αγγελική Αντωνιάδου, που είναι μια από τις πρώτες αθλήτριες του τμήματος η ίδια μάλιστα ήταν και η νεότερη σε ηλικία, κατά τη στιγμή της ίδρυσης, αγωνίσθηκε δε επί μια 20ετία στην ομάδα (1982-2002). Την περίοδο 2000-01 η ομάδα κατέκτησε το τοπικό πρωτάθλημα της Ένωσης Σωματείων Πετοσφαίρισης Δυτικής Αττικής (Ε.Σ.ΠΕ.Δ.Α.) και ανήλθε στη Β' Εθνική. Δυο χρόνια αργότερα, πέτυχε να επιστρέψει στην Α2 κατηγορία, στην οποία μετείχε για έξι συνεχείς περιόδους, έως και τη σεζόν 2008-09, οπότε υποβιβάσθηκε, επιστρέφοντας στο τοπικό πρωτάθλημα.

Από την αγωνιστική σεζόν 2009-10 έως και 2011-12 η ομάδα πήρε μέρος στο πρωτάθλημα της Α΄ κατηγορίας ΕΣΠΕΔΑ, τερματίζοντας στις θέσεις 5η, 3η και 7η, αντίστοιχα. Κατά την περίοδο 2012-13 συμμετείχε στη διοργάνωση του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές της υποχρεώσεις στην 6η θέση της βαθμολογικής κατάταξης.

### Πρόσφατες αγωνιστικές περίοδοι
Στην ίδια κατηγορία ΕΣΠΕΔΑ συνέχισε και τη σεζόν 2013-14, τερματίζοντας στην τρίτη θέση της τελικής βαθμολογίας με 42 βαθμούς . Εντός της πρώτης τριάδας πλασαρίσθηκε η ομάδα και την περίοδο 2014-15  λαμβάνοντας μέρος, εν συνεχεία, στα Play - Off ανόδου για την A2 κατηγορία την οποία άνοδο και κατέκτησε. Την περίοδο 2015-16 η γυναικεία ομάδα τερμάτισε στην 5η θέση της Α2 κατηγορίας. . Αξιοσημείωτη ήταν, επίσης, η επιτυχία της ομάδας Κορασίδων του συλλόγου, η οποία κατέκτησε το οικείο πρωτάθλημα για τρίτη συνεχόμενη φορά, το 2015  και για τέταρτη φορά στα τελευταία 11 χρόνια  Την περίοδο 2015-16 η ομάδα Νεανίδων του συλλόγου κατέκτησε το Κύπελλο ΕΣΠΕΔΑ  Αυτή ήταν η δεύτερη επιτυχία του Τμήματος Νεανίδων του συλλόγου στα χρονικά  Ακόμη, οι Κορασίδες του συλλόγουν κατέκτησαν το Αργυρό μετάλλιο στο "F-4" του οικείου πρωταθλήματος   ενώ πέτυχαν να προκριθούν στο "F-4" του Πανελληνίου Πρωταθλήματος. Το τμήμα βόλεϊ γυναικών του Αιγάλεω Α.Ο. μετείχε την περίοδο 2016-17 στην Α2 κατηγορία (A΄ Όμιλος - 2ος Υπό-Όμιλος). Το πρωτάθλημα ολοκληρώθηκε στις 2 Απριλίου του 2017 και η ομάδα του Αιγάλεω τερμάτισε στην 5η θέση της τελικής κατάταξης. 

Την περίοδο 2017-18 η ομάδα πήρε μέρος στη νεοσύστατη Pre League κατηγορία της Ε.Ο.ΠΕ. Μάλιστα τερμάτισε στην 5η θέση κερδίζοντας το δικαίωμα συμμετοχής στα Play Off για άνοδο στην Α1 αλλά με μειονέκτημα έδρας, έχοντας σαν αντίπαλο την 2η της κατάταξης της κανονικής διάρκειας, ΑΕΚ . Την ίδια χρονιά οι Νεάνιδες του συλλόγου κατατάχθηκαν στη 2η θέση στο Final-4 του Πανελληνίου Πρωταθλήματος . Το 2018-19 η ομάδα τερμάτισε στην 9η θέση της κανονικής περιόδου της Pre League και συμμετείχε στη διαδικασία των Play Out, εξασφαλίζοντας σε βάρος του Πανιωνίου την παραμονή της στην κατηγορία, με 2-1 νίκες . Την περίοδο 2019-20 η ομάδα τερμάτισε στην 5η θέση της κατάταξης, όπως αυτή διαμορφώθηκε μέχρι το σημείο της διακοπής του πρωταθλήματος Pre League και συγκεκριμένα τρεις αγωνιστικές πριν τη λήξη της κανονικής περιόδου , λόγω της πανδημίας του κορονοϊού.

## Παλαιότερες συνθέσεις
### Ομάδα (ρόστερ) 2021-22
* Λύρα Μαριαλένα	        Λίμπερο	        09/04/1998	1.67
* Τριγωνίδου Πωλίνα	                Ακραία	        10/12/1992	1.68
* Βλάχου Κατερίνα	Πασαδόρος	23/03/1998	1.76
* Μελετιάδη Όλγα	                        Κεντρική	27/12/1988	1.80
* Οικονομάκη Αγγελική	        Διαγώνια	16/01/1993	1.79
* Κόνιαρη Έλλη	                Ακραία/Διαγώνια	        21/01/1988	1.78
* Πατεράκη Μαριφένια	                Κεντρική	17/15/1996	1.85
* Ράπτη Μάρα	        Ακραία	        30/10/1996	1.77
* Ανδρεόλα Καλλιόπη	                Πασαδόρος	04/10/2005	1.68
* Φακοπουλιδου Αθανασία	                Ακραία	        22/05/1998	1.81
* Νικολαΐδη Χριστίνα	                        Κεντρική	03/03/2006	1.85
* Δρέμπελα Όλγα	                Πασαδόρος	09/01/2007	1.72
* Bertics Abby	                Διαγώνια	04/02/1998	1.90
* Γκέκοβιτς Ερμίνα  Ακραία	        21/05/2005	1.78
*
*
*
*
*
*

## Τίτλοι
*Β΄ Εθνική: 1993-94
*Α' ΕΣΠΕΔΑ: 2000-01

## Παραπομπές


Πετοσφαιριση γυναικων
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.